VL มอบ “หน้ากากฯ-เจล-ถังขยะ” ชุมชนบ้านอ่าวอุดม
VL ส่งมอบหน้ากากอนามัย-เจลล้างมือ- ถังขยะชุมชนบ้านอ่าวอุดม อ.ศรีราชา เพื่อนำไปแจกจ่ายให้ชุมชน
28 มิ.ย. 2564

บริษัท วี.แอล.เอ็นเตอร์ไพรส์ จำกัด (มหาชน) หรือ VL เดินหน้าพัฒนาและยกระดับคุณภาพชีวิต ของกลุ่มคนในชุมชนบ้านอ่าวอุดม อ.ศรีราชา จ.ชลบุรี โดยตระหนักถึงความห่วงใยในวิถีการใช้ชีวิตประจำวันของคนในชุมชน
โดยล่าสุด นางชุติภา กลิ่นสุวรรณ ประธานเจ้าหน้าที่บริหาร พร้อมทีมเจ้าหน้าที่ของ VL ได้ลงพื้นที่ส่งมอบหน้ากากอนามัย เจลแอลกอฮอล์ล้างมือ ถังขยะ และกรงครอบถังขยะ ให้กับตัวแทนผู้นำชุมชน นางสุนันท์ เสียงดัง ประธานชุมชนบ้านอ่าวอุดม เพื่อนำแจกจ่ายและส่งมอบให้กับผู้ที่ได้รับผลกระทบจากการแพร่ระบาดของไวรัสโควิด-19 ในลำดับต่อไป ณ ชุมชนบ้านอ่าวอุดม อ.ศรีราชา จ.ชลบุรี
 